Park Nazzjonali ta' Miguasha

Il-Park Provinċjali ta' Miguasha (bil-Franċiż: Parc national de Miguasha) hija żona protetta qrib Carleton-sur-Mer fil-Peniżola ta' Gaspé Peninsula ta' Quebec fil-Kanada. Il-park inħoloq fl-1985 mill-gvern ta' Quebec u tniżżel fil-lista tas-Siti ta' Wirt Dinji tal-UNESCO fl-1999 bis-saħħa tal-varjetà rikka ta' fossili ta' ġo fih, li joħorġu fid-dieher żmien kruċjali matul l-evoluzzjoni tal-ħajja fid-Dinja. Il-park huwa magħruf b'ismijiet oħra wkoll, fosthom is-Sit tal-Fossili ta' Miguasha, il-Bajja tas-Sit tal-Fossili ta' Escuminac, il-Formazzjoni Devonjana Superjuri ta' Escuminac, u l-Irdumijiet ta' Hugh-Miller. Xi kultant, fuq l-eżemplari tal-fossili li nstabu fil-park, issir referenza għall-park bħala l-"Bajja ta' Scaumenac" jew il-"Bajja ta' Scaumenac P.Q.".

 Mużew tal-Istorja Naturali ta' Miguasha 
ħolqa=https://en.wikipedia.org/wiki/File:Miguasha_affleurement_2.jpg|xellug|daqsminuri|250x250px|Parti mis-saffi Devonjani esposti fil-Park Nazzjonali ta' Miguasha.
Il-mużew tal-park jinkludi wirjiet dwar il-fossili u l-paleontoloġija tal-park. Il-kollezzjoni tal-mużew tinkludi iktar minn 9,000 eżemplar ta' fossili ta' ħut u ta' pjanti.

 Ġeoloġija 
ħolqa=https://en.wikipedia.org/wiki/File:Bothriolepis2.JPG|xellug|daqsminuri|250x250px|Fossila ta' Bothriolepis li nstabet fil-park.
L-irdumijiet kostali huma strati Devonjani Superjuri ta' blat sedimentarju griż li jifforma parti mill-Formazzjoni ta' Escuminac. Dawn huma magħmula minn saffi li jalternaw tal-ġebel ramli u tax-shale, ta' madwar 350–375 miljun sena ilu. Illum il-ġurnata fl-inħawi jikbru foresti tas-siġar tal-betula, tal-luq u tal-abit.

 Importanza paleontoloġika 
Uħud mill-fossili tal-ħut, tal-annimali u tal-ispori li nstabu fil-Park Nazzjonali ta' Miguasha huma speċijiet rari u tal-qedem. Pereżempju, huwa maħsub li l-iSpermasporites huwa wieħed mill-eqdem ġeneri ta' pjanti li jarmu l-fjuri li jeżistu fid-Dinja.

 Sit ta' Wirt Dinji 
Il-Park Nazzjonali ta' Miguasha ġie ddeżinjat bħala Sit ta' Wirt Dinji tal-UNESCO fl-1999.

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (viii) "Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta' art, jew il-karatteristiċi ġeomorfiċi jew fiżjografiċi sinifikanti".

 Referenzi 

Kategorija:Parks Nazzjonali
Kategorija:Siti ta' Wirt Dinji Naturali
Kategorija:Kanada
Kategorija:Siti ta' Wirt Dinji fil-Kanada